《松石室》
明代·释宗泐

青青山上松，凿凿山下石。移来近禅居，窗户生秀色。

室中老比丘，怡然坐终日。转境不在遗，观心了无得。

疏雨洒崭岩，微风动萧瑟。所适不自知，何有喧与寂。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。